বিগ বস ১৭

বিগ বস ১৭ (এছাড়াও বিগ বস: দিল, দিমাগ অর দাম কা গেম নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের সপ্তদশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৩ সালের ১৫ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৪ সালের ২৮শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম জিওসিনেমায় সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২১ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কৌতুকাভিনেতা মুনাওয়ার ফারুকী জয়লাভ করেছেন, অন্যদিকে অভিষেক কুমার প্রথম রানার-আপ হয়েছেন। এছাড়াও মান্নারা চোপড়া, অঙ্কিতা লোখন্ডে এবং অরুন শ্রীকান্ত মাশেঠী ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী মুনাওয়ার ফারুকী

 স্থান  বাসিন্দা  পেশা      অবস্থা  ১  মুনাওয়ার ফারুকী  কৌতুকাভিনেতা  দিন ১  দিন ১০৫   ২  অভিষেক কুমার  অভিনেতা  দিন ১  দিন ১০৫   ৩  মান্নারা চোপড়া  অভিনেত্রী  দিন ১  দিন ১০৫   ৪  অঙ্কিতা লোখন্ডে  অভিনেত্রী  দিন ১  দিন ১০৫   ৫  অরুন শ্রীকান্ত মাশেঠী  গেমার  দিন ১  দিন ১০৫   ৬  ভিকি জৈন  ব্যবসায়ী  দিন ১  দিন ১০১   ৭  ইশা মালভিয়া  অভিনেত্রী  দিন ১  দিন ৯৮   ৮  আয়েশা খান  মডেল  দিন ৬৪  দিন ৯৮   ৯  সমর্থ জুরেল  অভিনেতা  দিন ১  দিন ৯০   ১০  আওরা  সঙ্গীতশিল্পী  দিন ৫৫  দিন ৮৪   ১১  অনুরাগ ধোবাল  অনুপ্রেরণামূলক ব্যক্তিত্ব  দিন ১  দিন ৭৯   ১২  নিল ভাট  অভিনেতা  দিন ১  দিন ৭৭   ১৩  রিঙ্কু ধবন  অভিনেত্রী  দিন ১  দিন ৭৭   ১৪  ঐশ্বর্য শর্মা  অভিনেত্রী  দিন ১  দিন ৭০   ১৫  খানজাদি  সঙ্গীতশিল্পী  দিন ১  দিন ৬২   ১৬  সানা রাইস খান  উকিল  দিন ১  দিন ৫৫   ১৭  সানি আর্য  কৌতুকাভিনেতা  দিন ১  দিন ৪৮   ১৮  জিগনা ভোরা  সাংবাদিক  দিন ১  দিন ৪১   ১৯  নাবিদ সোলে  টেলিভিশন অনুষ্ঠানের প্রতিযোগী  দিন ১  দিন ৩৭   ২০  মানস্বী মামগাই  মডেল ও অভিনেত্রী  দিন ১৩  দিন ২০   ২১  সোনিয়া বানসাল  মডেল ও অভিনেত্রী  দিন ১  দিন ১৩  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান